biswa921/orwiki-latest-pages-articles-raw huggingface dataset:
ହଂସେଶ୍ଵରୀ ମନ୍ଦିର

ହଂସେଶ୍ୱରୀ ମନ୍ଦିର ଏକ ହିନ୍ଦୁ ମନ୍ଦିର ଯାହା ଭାରତର ପଶ୍ଚିମ ବଙ୍ଗ ପ୍ରଦେଶରେ ଥିବା ହୁଗଳି ଜିଲ୍ଲାର ବଂଶବେରିଆ ଟାଉନରେ ଅବସ୍ଥିତ । ହିନ୍ଦୁ ପୁରାଣ ଅନୁସାରେ ଆଦି ପରାଶକ୍ତି ଜଗତ ଜନନୀ କାଳୀଙ୍କର ଏକ ରୂପ ହେଉଛି ହଂସେଶ୍ୱରୀ । ଡିସେମ୍ବର ୧୭୯୯ ମସିହାରେ ରାଜା ନୃସିଂହଦେବ ରାୟ ଏହି ମନ୍ଦିରର ଭିତ୍ତି ପ୍ରସ୍ତର ସ୍ଥାପନ କରିଥିଲେ । ଏହାର ଦ୍ୱିତୀୟ ମହଲା ତିଆରି ସରିବା ପରେ  ଏହାର ପ୍ରତିଷ୍ଠାତା ପ୍ରାଣ ତ୍ୟାଗ କରିଥିବାରୁ ଏହି ବିଖ୍ୟାତ ମନ୍ଦିରଟି ଅର୍ଦ୍ଧ ନିର୍ମିତ ହୋଇ ରହିଗଲା । ତାଙ୍କର ଦ୍ୱିତୀୟ ପତ୍ନୀ ରାଣୀ ଶଙ୍କରୀ ୧୮୧୪ ମସିହାରେ ମନ୍ଦିର ତିଆରି ସମ୍ପୂର୍ଣ୍ଣ କରିଥିଲେ । ବେଙ୍ଗଲୀ ରତ୍ନ ସ୍ଥାପତ୍ୟ (ratna architecture) ନିମନ୍ତେ ଏହି ମନ୍ଦିର ବିଖ୍ୟାତ ଅଟେ ।

ବଂଶବେରିଆ ଏକ ଔଦ୍ୟୋଗିକ ଟାଉନ ଯାହା ବନ୍ଦେଲ ଓ ତ୍ରିବେଣୀ ମଧ୍ୟରେ ଅବସ୍ଥିତ । ରାଜା ନୃସିଂହ ଦେବ ରାୟଙ୍କର ମାତାଙ୍କ ନାମ ରାଣୀ ହଂସେଶ୍ୱରୀ ଥିଲା, ତେଣୁ ମା ହଂସେଶ୍ୱରୀ ନାମରେ ପୂଜା କରାଯାଏ । ହଂସେଶ୍ୱରୀ ହିନ୍ଦୁ ପୁରାଣ ଅନୁସାରେ ମା କାଳୀଙ୍କର ଏକ ଅବତାର । ସେହି ମନ୍ଦିର ପରିସରରେ ଅନନ୍ତ ବାସୁଦେବ ନାମକ ଅନ୍ୟ ଏକ ମନ୍ଦିର ଅଛି । ୧୭୮୮ ମସିହାରେ ସ୍ୱାନଭାବା ନାମକ ଅନ୍ୟ ଏକ ମନ୍ଦିର ସେହି ମନ୍ଦିର ପାଖରେ ଅଛି ଯାହାକୁ ରାଜା ନୃସିଂହଦେବ ରାୟ ମହାଶୟ ତିଆରି କରେଇଥିଲେ । Sikha Banerjee, "Story of the Hanseswari Temple, Banshberia", from Chitrolekha International Magazine on Art and Design, Vol. 2, No. 1, 2012 Special Issue on the Temples of Bengal . ହଂସେଶ୍ୱରୀ ମନ୍ଦିର ଏକ ନିଜସ୍ୱ ସ୍ୱତନ୍ତ୍ର ଶୈଳୀରେ ନିର୍ମିତ ହୋଇଛି । ଏହାର ୧୩ଟି ମିନାର ଅଛି ଯାହା ଦେଖିବାକୁ ପଦ୍ମ କଢ ଭଳି । ମନ୍ଦିର ଭିତର ପାଖ ଦେଖିବାକୁ ମନୁଷ୍ୟ ଶରୀର ଭଳି । ରାଜା ନୃସିଂହଦେବ ରାୟ ଏହି ମନ୍ଦିର ତିଆରି ଆରମ୍ଭ କରେଇଥିଲେ କିନ୍ତୁ ୧୮୧୪ ମସିହାରେ ରାଣୀ ଶଙ୍କରୀ ତାହାକୁ ସମ୍ପୂର୍ଣ୍ଣ କରେଇଥିଲେ ।

ମନ୍ଦିରର ସ୍ଥାପତ୍ୟ ଏକ ତାନ୍ତ୍ରିକ ଏକ ସତଚକ୍ରଭେଦ ନମୁନା ଦର୍ଶାଏ । ଏହା ଦେଖିବାକୁ ମାନବ ଶରୀର ଭଳି । ଏହାର ପାଞ୍ଚ ମହଲା ଶରୀରର ପାଞ୍ଚ ଭାଗକୁ ଦର୍ଶାଏ ଯେପରିକି ବଜ୍ରକ୍ଷ, ଇରା, ଚିତ୍ରିଣୀ, ପିଙ୍ଗଳା ଓ ସୁଷୁମ୍ନା ।

ଗ୍ୟାଲେରୀ

 
ଆଧାର

 
ବାହ୍ୟ ଲିଙ୍କ
Hanseswari temple in Hoogly district website
 Hangseswari temple in West Bengal Tourism website 

ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
ନାଜନୀନ ହାସନ ଚୁମକି

ନାଜନୀନ ହାସନ ଚୁମକି ଜଣେ ବଙ୍ଗଳାଦେଶୀ ଦୂରଦର୍ଶନ ଏବଂ ଚଳଚ୍ଚିତ୍ର ଅଭିନେତ୍ରୀ । ସେ ଅଭିନୟ ବ୍ୟତୀତ କାହାଣୀ ଓ ଚିତ୍ରନାଟ୍ୟ ରଚନା କରନ୍ତି, ନିର୍ଦ୍ଦେଶନା ଦେବା ସହିତ ଜଣେ ଉପସ୍ଥାପିକା ଭାବରେ ମଧ୍ୟ କାର୍ଯ୍ୟ କରୁଛନ୍ତି । ୨୦୦୬ ମସିହାରେ, ସେ ଘନି ଚଳଚ୍ଚିତ୍ର ପାଇଁ ଶ୍ରେଷ୍ଠ ଅଭିନେତ୍ରୀ ଭାବରେ ବଙ୍ଗଳାଦେଶ ଜାତୀୟ ଚଳଚ୍ଚିତ୍ର ପୁରସ୍କାର ପାଇଛନ୍ତି । ସେ ଅଭିନେତା ଇକ୍ୱିଟିର ଯୁଗ୍ମ ସାଧାରଣ ସମ୍ପାଦକ ଭାବରେ ମଧ୍ୟ କାର୍ଯ୍ୟ କରୁଛନ୍ତି ।

 ପ୍ରାରମ୍ଭିକ ଜୀବନ 
ବାଙ୍ଗଳାଦେଶର ପଶ୍ଚିମ ଭାଗର ଚୁଆଡଙ୍ଗାରେ ନାଜନୀନ ହାସନ ଚୁମକିଙ୍କ ପିଲାଦିନ କଟିଥିଲା । ୧୯୯୬ ମସିହାରେ ସେ ରାଜଧାନୀ ଢାକାକୁ ଯାଇଥିଲେ ଏବଂ ସେଠାରେ ସେ ବିଶ୍ୱବିଦ୍ୟାଳୟରେ ପଢ଼ିବା ସହିତ ଅଭିନୟ କରିବା ଆରମ୍ଭ କରିଥିଲେ । ସେ ରାତିବେଳା ଜଗନ୍ନାଥ କଲେଜରେ (ବର୍ତ୍ତମାନ ଜଗନ୍ନାଥ ବିଶ୍ୱବିଦ୍ୟାଳୟ) ପାଠ ପଢ଼ୁଥିଲେ ଏବଂ ଦିନ ସମୟରେ ଅଭିନୟ କ୍ଷେତ୍ରରେ କାର୍ଯ୍ୟ କରୁଥିଲେ । ଜଗନ୍ନାଥ କଲେଜରେ ସେ "ଦେଶ ଥିଏଟର ଗ୍ରୁପ୍"ରେ ଯୋଗ ଦେଇଥିଲେ ।

 ଅଭିନୟ ଜୀବନ 
୧୯୯୯ ମସିହାରେ, ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ସେ ପ୍ରଥମେ ପାରିଜାତ ନାମକ ଏକ ନାଟକ ଜରିଆରେ ଅଭିନୟ ଆରମ୍ଭ କରିଥିଲେ ଏବଂ ଯେତେ ଯେତେ ଅବଶେଷେ ଭଳି ଧାରାବାହିକରେ ଅଭିନୟ କରିଥିଲେ । ଏହି ଧାରାବାହିକ ପ୍ରସାରଣ ପୂର୍ବରୁ ତାଙ୍କ ମାତାପିତା ଏ ବିଷୟରେ ଜାଣିନଥିଲେ । ଏହାପରେ ସେ ବଙ୍ଗଳାଦେଶି ଚଳଚ୍ଚିତ୍ର ଜଗତରେ ମଧ୍ୟ ଅଭିନୟ କରିବା ଆରମ୍ଭ କରିଥିଲେ । ସେ କଥାଚିତ୍ରରେ ଅଭିନୟ କରିବା ସହିତ ମଞ୍ଚ କାର୍ଯ୍ୟକ୍ରମରେ ଉପସ୍ଥାପନା କରୁଛନ୍ତି । କାହାଣୀ ରଚନା କରିବା ସହିତ କିଛି ଦୂରଦର୍ଶନ ନାଟକର ନିର୍ଦ୍ଦେଶନା ଦେଇଛନ୍ତି ।

୨୮ ଜାନୁୟାରୀ ୨୦୨୨ରେ, ସେ ୫୦୦ ଭୋଟ୍ ପାଇ ବଙ୍ଗଳାଦେଶର ଆକ୍ଟର୍ସ ଇକ୍ୱିଟିର ଯୁଗ୍ମ ସାଧାରଣ ସମ୍ପାଦକ ଭାବରେ ନିର୍ବାଚିତ ହୋଇଥିଲେ ।

 ଅଭିନୀତ କଥାଚିତ୍ର 
ବର୍ଷ କଥାଚିତ୍ର ନିର୍ଦ୍ଦେଶକ ସହ-କଳାକାର ମନ୍ତବ୍ୟ ୨୦୦୪ ଲାଲୋନ ତନଭୀର ମୋକାମ୍ମେଲ ରାଇସୁଲ ଇସଲାମ ଆସାଦ, ଅବୁଲ କଲାମ ଆଜାଦ, ସୋମି କୈସର ୨୦୦୬ ଘନିକାଜୀ ମୋର୍ଶେଦ ମାସୁମ୍ ଅଜିଜ୍, ରାଇସୁଲ ଇସଲାମ ଆସାଦ, ଅରମାନ ପରଭେଜ ମୁରାଦ  ୨୦୧୩ ଇକୋଇ ବ୍ରିଟ୍ଟେ କାଜୀ ମୋର୍ଶେଦ ରାଇସୁଲ ଇସଲାମ ଆସାଦ ପୁତୁଲ କଥା ରୋନି ଜୟରାଜ, ଜୟନ୍ତ ଚଟ୍ଟୋପାଧ୍ୟାୟ  କାନାଡାରେ ମୁକ୍ତିଲାଭ କରିଥିଲା 

 ପୁସ୍ତକ 

 ବିନିତା (ଗଳ୍ପ) ୨୦୨୦

 ପୁରସ୍କାର 
ଜାତୀୟ ଚଳଚ୍ଚିତ୍ର ପୁରସ୍କାର |

 ଶ୍ରେଷ୍ଠ ଅଭିନେତ୍ରୀ - ଘାନି (୨୦୦୬)

ମେରିଲ୍ ପ୍ରଥମ ଆଲୋ ପୁରସ୍କାର

 କ୍ରିଟିକ୍ ଚଏସ୍ ଶ୍ରେଷ୍ଠ ଚଳଚ୍ଚିତ୍ର ଅଭିନେତ୍ରୀ - ଏକୋଇ ବ୍ରିଟ୍ଟେ (୨୦୧୩)

 ଆଧାର 

 ବାହାର ଆଧାର 
 
 ବାଂଲା ମୁଭି ଡାଟାବେସରେ ନାଜନୀନ ହାସନ ଚୁମକି

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ରାମସେ ହଣ୍ଟ ସିଣ୍ଡ୍ରୋମ ପ୍ରକାର ୨

ରାମସେ ହଣ୍ଟ ସିଣ୍ଡ୍ରୋମ ପ୍ରକାର ୨, ଯାହାକୁ ହର୍ପେସ ଜୋଷ୍ଟର ଓଟିକସ ମଧ୍ୟ କୁହାଯାଏ, ସାଧାରଣତଃ ମୁଖର ଗୋଟିଏ ପାର୍ଶ୍ୱରେ ପକ୍ଷାଘାତ, କାନ ଯନ୍ତ୍ରଣା ଏବଂ ବାହ୍ୟ କାନ କେନାଲ ନିକଟରେ ଛୋଟ ଫୁଲା ସହିତ ଉପସ୍ଥାପିତ ହୁଏ ।  କେତେକ କ୍ଷେତ୍ରରେରେ ପାଟିରେ ଫୋଟକା ଥାଇପାରେ ବା ନଥାଇପାରେ ।  ଏହି ଲକ୍ଷଣ ପୂର୍ବରୁ ଥକାପଣ ଏବଂ ଜ୍ୱର ହୋଇପାରେ |। ଅନ୍ୟ ଲକ୍ଷଣଗୁଡ଼ିକରେ ଶୁଖିଲା ଆଖି, ସ୍ୱାଦର ପରିବର୍ତ୍ତନ, କଥା କହିବାରେ ଅସୁବିଧା, ବିଶ୍ୱ ଘୂର୍ଣ୍ଣନ କିମ୍ବା ଶ୍ରବଣହାନୀ ହୋଇପାରେ । 

ଏହା ଜେନିକ୍ୟୁଲେଟ୍ ଗ୍ୟାଙ୍ଗଲିଅନରେ ଭାରିସେଲା ଜୋଷ୍ଟର ଜୀବାଣୁ (ହାଡ଼ଫୁଟିର ପୁନଃ ସକ୍ରିୟତା ହେବା କାରଣରୁ ହୋଇଥାଏ । ଟ୍ରିଗରଗୁଡ଼ିକରେ ଶାରୀରିକ ଚାପ କିମ୍ବା ଏକ ଇମ୍ୟୁନୋକୋପ୍ରୋମାଇଜଡ୍ ଅବସ୍ଥା ଯୋଗୁ ଟ୍ରଗର ହୋଇପାରେ । ଲକ୍ଷଣ ଦେଖି ରୋଗ ନିର୍ଣ୍ଣୟ କରାଯାଏ ଯଦିଓ ଫୁଲା ପରୀକ୍ଷା କରିବା ସହାୟକ ହୋଇପାରେ ।  ଏହା ଏକ ପ୍ରକାର ହର୍ପିସ ଜୋଷ୍ଟର ରୋଗ ।

ଚିକିତ୍ସାରେ ସାଧାରଣତ ଭାଲାସାଇକ୍ଲୋଭିର ଏବଂ ପ୍ରେଡନିସୋନ ଦିଆଯାଏ । ଆଖିକୁ ଶୁଖିବାରୁ ରକ୍ଷା କରିବା ପାଇଁ ଦିନରେ ଚକ୍ଷୁ ଲୁବ୍ରିକାଣ୍ଟ ବ୍ୟବହାର କରିବା ଏବଂ ରାତିରେ ଫିତା ଦେଇ ଆଖି ବନ୍ଦ କରିବାକୁ ହୁଏ । ଜୋଷ୍ଟର ଟିକା ଦେଲେ ଏହି ଅବସ୍ଥାକୁ ରୋକିବାରେ ସାହାଯ୍ୟ କରିପାରେ ।  ପ୍ରାୟ ୭୦% ଲୋକଙ୍କର ସାଧାରଣତଃ ମୁଖର କାର୍ଯ୍ୟ ପୁନର୍ବାର ଫେରିଆସେ, ଯଦିଓ ପୁନରୁଦ୍ଧାର ପାଇଁ ମାସାଧିକ  ସମୟ ଲାଗିପାରେ ।  ଅନ୍ୟାନ୍ୟ ଜଟିଳତାରେ ପୋଷ୍ଟ‌ହର୍ପେଟିକ ନିଉରାଲଜିଆ ହୋଇପାରେ । 

ରାମସେ ହଣ୍ଟ ସିଣ୍ଡ୍ରୋମ ପ୍ରକାର ୨ ରୋଗ ପ୍ରତିବର୍ଷ ୧୦୦,୦୦୦ ଲୋକଙ୍କ ମଧ୍ୟରୁ ପ୍ରାୟ ୫ଜଣଙ୍କୁ ପ୍ରଭାବିତ କରିଥାଏ ।  ଏହା ୭୦ ଏବଂ ୮୦ ଦଶକର ବୟସରେ  ସାଧାରଣତଃ ଦେଖାଯାଏ, ଯଦିଓ ଯେ କୌଣସି ବୟସରେ ପ୍ରଭାବିତ ହୋଇପାରେ ।  ଏହି ଅବସ୍ଥା ପ୍ରଥମେ ୧୯୦୭ ମସିହାରେ ଜେମ୍ସ ରାମସେ ହଣ୍ଟଙ୍କଦ୍ୱାରା ବର୍ଣ୍ଣନା କରାଯାଇଥିଲା, ଯାହାଙ୍କର ନାମ ଅନୁସାରେ ଏହି ରୋଗର ନାମକରଣ କରାଯାଇଥିଲା।   

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ବର୍ଗଭୀମ ମନ୍ଦିର

ବର୍ଗଭୀମ ମନ୍ଦିର ଏକ ହିନ୍ଦୁ ମନ୍ଦିର ଯାହା ପଶ୍ଚିମ ବଙ୍ଗର ପୂର୍ବ ମେଦିନୀପୁର ଜିଲ୍ଲାର ତାମାଲୁକ ସହରରେ ଅବସ୍ଥିତ ।Culture – Tamluk Municipality କୋଲକାତା  ପ୍ରାୟ ୮୭. ୨ କିମି  ଦୂରରେDistance from Kolkata to Tamluk. Distance Calculator. ଓ ଖଡଗପୁରଠାରୁ ୮୫ କିମି ଦୂରରେ ଅଛି ।Kharagpur—Tamluk. Distance Between. ଏହା ଏନ ଏଚ-୬ ସଡ଼କ ପଥ ଓ ଦକ୍ଷିଣ ପୂର୍ବ ରେଳପଥ ସହିତ ସଂଯୁକ୍ତ ହୋଇଛି ।

ଇତିହାସ 
  
ଏହା ମଧ୍ୟ ଯୁଗର ଏକ ପୁରୁଣା କାଳୀ ମନ୍ଦିର ଯାହାକୁ ଭଞ୍ଜ ରାଜା ବଂଶର (ମୟୁର) ଶାସକମାନେ ତିଆରି କରେଇଥିଲେ ।ମହାଭାରତ ଅନୁସାରେ ଭୀମ ଏହି ସ୍ଥାନକୁ ଅଧିକାର କରିଥିଲେ । ଏହି ସ୍ଥାନରେ ଦେବୀ ସତୀଙ୍କର ବାମ ଗୋଇଠି ଭୂପତିତ ହୋଇଥିଲା ଓ ଏହା ୫୧ ଶକ୍ତି ପୀଠ ମଧ୍ୟରୁ ଗୋଟିଏର ମାନ୍ୟତା ପାଇଛି । ପଶ୍ଚିମ ବଙ୍ଗ ସରକାରଙ୍କ ତରଫରୁ ଏହାକୁ ଐତିହ୍ୟ ସ୍ଥାନ ଭାବରେ  ଘୋଷଣା କରାଯାଇଛି ।Heritage Site. Beautiful Bengal. 
ପ୍ରଚଳିତ ମନ୍ଦିର ବହୁତ ପୁରାତନ ନୁହେଁ । ମଧ୍ୟ ଯୁଗରେ ଇସଲାମ ଅଧିକାର ପରେ ଏହାର ପୁନର୍ନିମାଣ ହୋଇଥିଲା । ପୁରାତନ ବେଙ୍ଗଲୀ ସାହିତ୍ୟରେ ଏହି ବିଷୟ ଅନେକ ଥର ଲେଖା ଯାଇଛି । ଏହି ମନ୍ଦିରଟି ବେଙ୍ଗଲୀ ହିନ୍ଦୁ ଓ ବୌଦ୍ଧ ସଂସ୍କୃତିର ଏକ ସମାହାର ଅଟେ । ସ୍ୱାଧୀନତା ଆନ୍ଦୋଳନ ସମୟରେ ଅନେକ ସ୍ୱାଧୀନତା ସଂଗ୍ରାମୀ ମେଦିନାପୁର ଇଲାକାରୁ ଆସି ଏହି ସ୍ଥାନରେ ସମବେତ ହୋଇ ଧର୍ମ ପଥରେ ସଶସ୍ତ୍ର ଆନ୍ଦୋଳନ କରି ମାତୃଭୂମିକୁ ସ୍ୱାଧୀନ କରିବାକୁ ଶପଥ ନେଇଥିଲେ । ଜଣାଶୁଣା ଖୁଦୀରାମ ବୋଷ ଏଠାକୁ ଆସି ପୂଜା କରୁଥିଲେ ।

ଉତ୍ସବ 

ଦୂର୍ଗା ପୂଜା, ପହେଲା ବୈଶାଖ ଓ କାଳୀ ପୂଜା ଏଠାରେ ପାଳନ କରାଯାଏ । ପ୍ରତ୍ୟହ ଏଠାରେ ଦେବୀ ବର୍ଗଭୀମଙ୍କ ନିମନ୍ତେ ଆମିଷ ପ୍ରସାଦ ତିଆରି ହୁଏ । ନିଶ୍ଚିତ ଭାବରେ ଶେଉଳ ମାଛ ରନ୍ଧା ହୋଇ ପ୍ରସାଦ ଚଢାଯାଏ । ବଳି ପ୍ରଥା ଉଠିଯାଇଥିଲେ ମଧ୍ୟ ବର୍ଷକୁ ଥରେ ବଳି ଦିଆଯାଏ ।

ସ୍ଥାପତ୍ୟ 

ବର୍ଗଭୀମ ମନ୍ଦିରରେ କଳିଙ୍ଗ ସ୍ଥାପତ୍ୟ ଶୈଳୀ ଦେଖିବାକୁ ମିଳେ । ଏହାର ତିଆରି ଶୈଳୀ ବାରିପଦାର ଶ୍ରୀହରି ବଳଦେବ ଜୀଉ (Shri Hari Baladev Jew) ମନ୍ଦିରର ସାଦୃଶ୍ୟ ରହିଛି ଯାହାକୁ ମୟୂରଭଞ୍ଜର ରାଜାମାନେ ତିଆରି କରେଇଥିଲେ । ଏହାର ଗର୍ଭଗୃହ ସହିତ ଝାଡ଼ଗ୍ରାମର (Jhargram) ରାମେଶ୍ୱର ମନ୍ଦିର ସହିତ ସାଦୃଶ୍ୟ ରହିଛି ।

କେମିତି ପହଞ୍ଚିବେ

ରାଜପଥ ଓ ରେଲ ଶହ ତାମଲୁକ ସଂଯୁକ୍ତ ହୋଇଛି: 

 ତାମଲୁକ – ମେଛେଦା, କୋଲାଘାଟ, କୋଲକାତା (Tamluk to Mecheda, Kolaghat, Kolkata )   
 ତାମଲୁକ –  ମେଛେଦା, କୋଲାଘାଟ, ପାଂଶକୁରା, ଖଡଗପୁର (Tamluk to Mecheda, Kolaghat, Panskura, Kharagpur  )
 ତାମଲୁକ – ପାଂଶକୁରା ରେଳପଥ (Tamluk to Panskura Railways) 
 ତାମଲୁକ - ହଳଦିଆ ରେଳପଥ ([:en:Tamluk|]] to Haldia Railways)
 ତାମାଲୁକ – ଦିଘା ରେଳପଥ (Tamluk to Digha Railways)
 ହାଓଡା – ହଳଦିଆ ରେଳଟ୍ରାକ (Howrah to Haldia Railtrack) 
 ହାଓଡା – ଦିଘା ରେଳଟ୍ରାକ ରେଳଟ୍ରାକ (Howrah to Digha Railtrack )
 ହାଉଡା – ପାଂଶକୁରା -  ରେଳଟ୍ରାକ (Haldia - Panskura - Kharagpur Railtrack)

ଆଧାର 

ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
କଲ୍ୟାଣେଶ୍ଵରୀ ମନ୍ଦିର

କଲ୍ୟାଣେଶ୍ୱରୀ ମନ୍ଦିର, ପଶ୍ଚିମ ବର୍ଦ୍ଧମାନ ଜିଲ୍ଲାର (Paschim Bardhaman district) ଆସାନସୋଲ ସଦର ଉପକ୍ଷେତ୍ର ବା ସବଡିଭିଜନ ଅନ୍ତର୍ଗତ କଲ୍ୟାଣେଶ୍ୱରୀ ସ୍ଥାନରେ ଅବସ୍ଥିତ । ଏହା ଭାରତର ପଶ୍ଚିମ ବଙ୍ଗ ପ୍ରଦେଶରେ ଅଛି । 

ଭୂଗୋଳ

ଦାମୋଦର ଭାଲି କର୍ପୋରେସନ ଅନ୍ତର୍ଗତ ବରକର ନଦୀରେ (Barakar River) ଉପରେ ନିର୍ମିତ ମୈଥନ ସେତୁର (Maithon Dam) ତଳ ଶ୍ରୋତର କୂଳରେ ଏହି ମନ୍ଦିର ଅବସ୍ଥିତ । ଏହି ନଦୀ ପଶ୍ଚିମ ବଙ୍ଗ ଓ ଝାଡ଼ଖଣ୍ଡ ସୀମାରେ ପ୍ରବାହିତ ହେଉଛି । ଗ୍ରାଣ୍ଡ ଟ୍ରଙ୍କ ରାସ୍ତାଠାରୁ (Grand Trunk Road) ୭ କିମି ଦୂରରେ ଓ ସଦ୍ୟ ନିର୍ମିତ ଜାତୀୟ ରାଜପଥ ୧୯ ବାଇପାସଠାରୁ ୧ କିମି ଦୂରରେ ଏହି ମନ୍ଦିର ଅବସ୍ଥିତ ।  

ଏଥି ସହିତ ପ୍ରଦର୍ଶିତ ମାନଚିତ୍ରରେ ଏ ସମସ୍ତ ପ୍ରଦର୍ଶିତ ହୋଇଛି ।

ଇତିହାସ 

ପ୍ରାୟ ୫୦୦ ବର୍ଷର ପୁରାତନ ଶକ୍ତି  Shakti ପୂଜା ସ୍ଥଳ ଥିଲା ଏହି କଲ୍ୟାଣେଶ୍ୱରୀ ମନ୍ଦିର । କିମ୍ବଦନ୍ତୀ ଅନୁସାରେ ଏହି ମନ୍ଦିରରେ ପୂର୍ବେ ନରବଳି ଦିଆଯାଉଥିଲା । ଆଧୁନିକ ମନ୍ଦିର କିନ୍ତୁ ଅତି ପୂରାତନ ମନ୍ଦିର ନୁହେଁ ଓ ଏହାକୁ ଶ୍ରୀ ଗୁରୁଦିନ ପ୍ରସାଦ ପାଲ ନିର୍ମାଣ କରିଥିଲେ ।Ghosh, Binoy, Paschim Banger Sanskriti, (in Bengali), part I, 1976 edition, p. 221, Prakash Bhaban

ଆଧାର

Video of Temple

ବାହ୍ୟ ଲିଙ୍କ
 

ମନ୍ଦିର ପରିଦର୍ଶନର ତଥ୍ୟ ଦିଆଯାଇଛି । 

ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
ପ୍ରତୀକ୍ଷା

ପ୍ରତୀକ୍ଷା ୨୦୨୨ ମସିହାରେ ମୁକ୍ତିଲାଭ କରିଥିବା ଜାତୀୟ ପୁରସ୍କାରପ୍ରାପ୍ତ ଏକ ଓଡ଼ିଆ କଥାଚିତ୍ର । ନିର୍ଦ୍ଦେଶକ ଅନୁପମ ପଟ୍ଟନାୟକ ଏହି କଥାଚିତ୍ରଟିର ପ୍ରଯୋଜନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ । ଏହି କଥାଚିତ୍ରଟିର କାହାଣୀ ରଚନା କରିଥିଲେ ଗୌରହରି ଦାସ । ରୋଶନ ବିଷୋୟୀ ଏହି କଥାଚିତ୍ରଟିର ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଦୀପନ୍ୱିତ ଦାଶମହାପାତ୍ର ଓ ବର୍ଷା ପଟ୍ଟନାୟକ । ଚୌଧୁରୀ ଜୟପ୍ରକାଶ ଦାସ, ସିଦ୍ଧାନ୍ତ ମହାପାତ୍ର ଶ୍ରୀଲା ତ୍ରିପାଠୀ, ରୂପାମ୍ବିକା ନାୟକ, ଅବକାଶ ମିଶ୍ର, ସୁଶୀଲ ମିଶ୍ର, ରୋଶନ ବିଷୋୟୀ ଅଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଡିସେମ୍ବର ୨ ତାରିଖରେ ମୁକ୍ତିଲାଭ କରିଥିଲା ।

ଅଭିନୟ
 ଦୀପନ୍ୱିତ ଦାଶମହାପାତ୍ର
 ବର୍ଷା ପଟ୍ଟନାୟକ
 ଚୌଧୁରୀ ଜୟପ୍ରକାଶ ଦାସ
 ଶ୍ରୀଲା ତ୍ରିପାଠୀ
 ସିଦ୍ଧାନ୍ତ ମହାପାତ୍ର
 ରୂପାମ୍ବିକା ନାୟକ
 ଅବକାଶ ମିଶ୍ର
 ସୁଶୀଲ ମିଶ୍ର
 ରୋଶନ ବିଷୋୟୀ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଅଙ୍କେଶ ଆନନ୍ଦ ଓ ଆଶିଷ ପ୍ରଧାନ । ଦୁର୍ଗା ମାଧବ ପଣ୍ଡା, ପ୍ରିୟରଞ୍ଜନ ସାହୁ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଆଶିଷ ପ୍ରଧାନ, ବିଭାଶ ରଥ, ବିଶ୍ୱଜିତ ମହାପାତ୍ର ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

 ମୁକ୍ତିଲାଭ 
ଏହି କଥାଚିତ୍ରଟି ଗୋଆରେ ଅନୁଷ୍ଠିତ ଇଣ୍ଟରନେସନାଲ୍ ଫିଲ୍ମ ଫେଷ୍ଟିଭାଲ୍ ଅଫ୍ ଇଣ୍ଡିଆରେ ପ୍ରଦର୍ଶିତ ହୋଇଥିଲେ । ୨ ଡିସେମ୍ବର ୨୦୨୨ରେ ଏହାକୁ ପ୍ରେକ୍ଷାଳୟରେ ମୁକ୍ତିଲାଭ କରାଯାଇଥିଲା ।

 ପୁରସ୍କାର 

 ଏହି କଥାଚିତ୍ରଟି ୨୦୨୨ ମସିହାରେ ୱାସିଂଟନ ଡିସିରେ ଅନୁଷ୍ଠିତ ଦକ୍ଷିଣ ଏସିଆ ଫିଲ୍ମ ଫେଷ୍ଟିଭାଲରେ ଶ୍ରେଷ୍ଠ କାହାଣୀ ଫିଚର୍ ଫିଲ୍ମ ପୁରସ୍କାର ପାଇଥିଲା । ଏହି କଥାଚିତ୍ରଟିର ପ୍ରଦର୍ଶନ ପରେ ହିନ୍ଦୀ କଥାଚିତ୍ର ଜଗତର ଅଭିନେତା ଅନୁପମ ଖେର ଏହାର ହିନ୍ଦୀ ରିମେକ୍ କରିବାକୁ ପ୍ରସ୍ତାବ ଦେଇଥିଲେ ।
 ୬୯ତମ ଜାତୀୟ ପୁରସ୍କାରପ୍ରାପ୍ତ ଓଡ଼ିଆ କଥାଚିତ୍ର  

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ମହାକାଳ ମନ୍ଦିର, ଦାର୍ଜିଲିଂ

thumb|
ମହାକାଳ ମନ୍ଦିର (. Translation: The master of Kaal[time]) ଏକ ପବିତ୍ର ହିନ୍ଦୁ ମନ୍ଦିର ଯାହା ଭାରତରେ ଥିବା ପଶ୍ଚିମ ବଙ୍ଗର ଦାର୍ଜିଲିଂ ସହରରେ ଅବସ୍ଥିତ ଏକ ଶିବ (ହିନ୍ଦୁ ତ୍ରିମୂର୍ତ୍ତି ମଧ୍ୟରୁ ଜଣେ)  ମନ୍ଦିର ।  ଦାର୍ଜିଲିଂ ଅବଜାରବେଟିଭ ପର୍ବତ (Observatory Hill) ଉପରେ ଥିବା ଏହି ମନ୍ଦିରକୁ ୧୭୮୨ ମସିହାରେ ଲାମା ଡୋରଜେ ରିନଜିଙ୍ଗ ନିର୍ମାଣ କରିଥିଲେ । ଏହା ହିନ୍ଦୁ ଓ ବୌଦ୍ଧ ଧର୍ମର ଏକ ସମାହାରରେ ନିର୍ମିତ ହୋଇଥିବା ଦେଖାଯାଏ । ଏହି ମନ୍ଦିରରେ ବୌଦ୍ଧ ଓ ହିନ୍ଦୁ ଧର୍ମ ସହାବସ୍ଥାନ କରନ୍ତି । 
   
ଇତିହାସ

ଦୋରଜେ ଲିଙ୍ଗ ନାମକ ଏକ ବୌଦ୍ଧ ମୋନାଷ୍ଟେରିକୁ ୧୭୬୫ ମସିହାରେ ଲାମା ଡୋରଜେ ରିନଜିଙ୍ଗ ତିଆରି କରେଇଥିଲେ ଓ ସେହି ଐତିହାସିକ ସ୍ଥାନରେ ମହାକାଳ  ମନ୍ଦିର ତୋଳା ହୋଇଛି । ପୂର୍ବରୁ ଲେପଚା ନାମକ ଏକ ଗୋଷ୍ଠିଙ୍କର ସେହି ସ୍ଥାନକୁ  ଏକ ପବିତ୍ର ସ୍ଥାନ ରୂପେ ମାନୁଥିଲେ । ପରବର୍ତ୍ତୀ କାଳରେ ସେଠାରେ ଏକ ମୋନାଷ୍ଟେରି ତିଆରି ହେଲା ଓ ସେଠାରେ ଲେପଚା ଜାତି (Lepcha) ଓ ଭୁଟିଆ (Bhutia) ଲୋକମାନେ ମିଳିତ ଭାବରେ ଆରାଧନା କଲେ । ଦୋରଜେ-ଲିଙ୍ଗ
ସେହି ସ୍ଥାନକୁ ୧୭୮୮ ମସିହାରେ ଗୁର୍ଖା ସୈନିକମାନେ ଅଧିକାର କରି ମୋନାଷ୍ଟେରି ନଷ୍ଟ କରିଦେଲେ ଓ ସମୟକ୍ରମେ ସେହି ସ୍ଥାନଟି ଅଧିକାଂଶ ନେପାଳୀ ହିନ୍ଦୁ ସମ୍ପ୍ରଦାୟଙ୍କର ପବିତ୍ର ସ୍ଥାନ  ହୋଇଗଲା । କିମ୍ବଦନ୍ତୀ ଅନୁସାରେ ୧୭୮୨ ମସିହାରେ ସେଠାରେ ତିନୋଟି ଶିବ ଲିଙ୍ଗ ତିଆରି ହୋଇଥିଲା ଯାହା ବ୍ରହ୍ମା  ବିଷ୍ଣୁ ଓ ଶିବ ଲିଙ୍ଗକୁ ସୂଚିତ କରେ । ଉକ୍ତ ମୋନାଷ୍ଟେରି ୧୮୧୫ ମସିହାରେ ଆଙ୍ଗ୍ଲୋ-ନେପାଳୀ (Gorkha invasion) ଆକ୍ରମଣରେ ଲୁଟ ହୋଇଥିଲା । ପରବର୍ତ୍ତୀ ସମୟରେ ୧ ମାଇଲ ଦୂରକୁ ଏହା ଭୁଟିଆ ବୁସତି (Bhutia Busty) ନାମକ ସ୍ଥାନକୁ ଉଠେଇ ନିଆଗଲା । ଏହାକୁ ଭୁଟିଆ ବୁସତି ମୋନଷ୍ଟେରି (Bhutia Busty Monastery) କୁହାଗଲା ।  ଏହି ମନ୍ଦିରକୁ ଲୋକମାନେ ବହୁତ ସମ୍ମାନ ଦିଅନ୍ତି ଓ ଧାର୍ମିକ ଲୋକମାନେ ସେଠାରେ ପୂଜା କରନ୍ତି ।    
କିମ୍ବଦନ୍ତୀ ଅନୁସାରେ ଦୋରଜେ-ଲିଙ୍ଗ ମୋନାଷ୍ଟେରି  ସ୍ମରଣରେ ଦାର୍ଜିଲିଙ୍ଗ ନାମ କରଣ ହୋଇଛି । 
 
ମନ୍ଦିରମାଳା

ମହାକାଳ ମନ୍ଦିରର ମୁଖ୍ୟ ଦେବତା ହେଉଛନ୍ତି ଶିବ । ତାଙ୍କ ଦର୍ଶନ ପାଇଁ ଜାତି ଧର୍ମ ନିର୍ବିଶେଷରେ ସବୁ ଭକ୍ତ ସେଠାକୁ ଯାଆନ୍ତି । କେତେକ ତୀର୍ଥ କରିବା ଆଶାରେ ଓ ଆଉ କେତେକ ବୁଲିବା ନିମନ୍ତେ ଯାଆନ୍ତି । ସେଠାକୁ ଯିବା ରାସ୍ତା ଦୁଇ ପାଖରେ ଓ ମନ୍ଦିର ପାଖରେ ଘଣ୍ଟି ଓ ରଙ୍ଗୀନ ପତାକା ବନ୍ଧା ହୋଇଥିବା ଦେଖାଯାଏ । 
ସୁନା ଛାଉଣି ହୋଇଥିବା ତିନି ଲିଙ୍ଗ ତିନି ଠାକୁର ବ୍ରହ୍ମା, ବିଷ୍ଣୁ ଓ ଶିବଙ୍କର  ସୂଚନା ଦିଏ ।  ଲିଙ୍ଗ ପାଖରେ ଗୌତମ ବୁଦ୍ଧଙ୍କର ବିଗ୍ରହ ଅଛି । ହିନ୍ଦୁ ପୁରୋହିତ ଓ ବୌଦ୍ଧ ପୂଜକ ଏକା ସମୟରେ ପୂଜା ପାଠ କରନ୍ତି ।  
ମନ୍ଦିର ପରିସରରେ ଏକ ଧଳା ସ୍ତୂପ ଅଛି ଯେଉଁଠାରେ ମନ୍ଦିରର ମୂଳ ନିର୍ମାତା ଲାମା ଡୋରଜେ ରିନଜିଙ୍ଗ ମହାଶୟଙ୍କ ଭଗ୍ନ ସ୍ତୂପ ଅଛି । ଏହା ବ୍ୟତୀତ ଅନ୍ୟାନ୍ୟ ଛୋଟ ମନ୍ଦିରମାନଙ୍କରେ କାଳୀ, ଦୂର୍ଗା, ସାତ କନ୍ୟା ଭଗବତୀ ଦେବୀ, କୃଷ୍ଣ, ରାମ, ସାଇ ବାବା, ହନୁମାନ, ପାର୍ବତୀ, ରାଧା ଓ ଅନ୍ୟାନ୍ୟ ଦେବ ଦେବୀଙ୍କର ବିଗ୍ରହ ରହିଛି ।

ସ୍ଥାନ   

alt=Entrance to the Mahakal temple complex|thumb|255x255px|ମହାକାଳ ମନ୍ଦିରମାଳାର ପ୍ରବେଶ ଦ୍ୱାର 
ମହାକାଳ ମନ୍ଦିର ଚୌରାସ୍ତା ପଛ ପାଖରେ ଅଛି ଯାହା ଚାରିପାଖରେ ଦାର୍ଜିଲିଙ୍ଗ ଟାଉନର ମାଲ ରୋଡ଼ ଅଛି । ସେଠାକୁ ଯିବାକୁ ଏକ ସରୁ ଉଚ୍ଚକୁ ଯିବା ରାସ୍ତା ପଡ଼ିଛି ଯେଉଁଠାକୁ କେବଳ ଚାଲିକରି ଯାଇହୁଏ ।
alt=A Buddhist monk next to the entrance to the Mahakal temple complex. Nandi the sacred bull(Shiva's vehicle on the bottom right)|thumb|382x382px|A Buddhist monk next to the entrance to the Mahakal temple complex. Nandi the sacred bull (Shiva's vehicle on the bottom right). Colorful prayer flags behind the monk.

ଭୌଗଳିକ ମହତ୍ୱ  
ଅବଲୋକନ ପାହାଡ଼ ସ୍ବତଃ ପତ୍ର ପୁଷ୍ପ ସବୁଜିମାରେ ଭରା ଯାହା ହିମାଳୟ ପର୍ବତମାଳାରେ ଦେଖାଯାଏ । ସେହି ମନ୍ଦିରମାଳାରୁ ପୃଥିବୀର ତୃତୀୟ ସର୍ବୋଚ୍ଚ ପର୍ବତ ଶିଖର କାଞ୍ଚନଜଙ୍ଘା ଦର୍ଶନ କରିହୁଏ ।
 
 ଏହି ଗୁଡ଼ିକ ମଧ୍ୟ ଦେଖନ୍ତୁ 
 Chowrasta Darjeeling|
 Observatory Hill
 Bhutia Busty Monastery
 Dhirdham Temple

ଆଧାର

ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
ହାଏ କୃଷ୍ଣ

ହାଏ କୃଷ୍ଣ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ମନୋଜ ମିଶ୍ର ଓ ଚିନ୍ମୟ ମିଶ୍ର । ପ୍ରଣବ ରଥ ଏହି କଥାଚିତ୍ରଟିର କାହାଣୀ ଓ ସଂଳାପ ରଚନା କରିଥିଲେ । ନିର୍ଦ୍ଦେଶକ ହାପି ଚନ୍ଦନ ଏହି କଥାଚିତ୍ରଟିର ଚିତ୍ରନାଟ୍ୟ ରଚନା କରିଥିଲେ ଏବଂ ନିର୍ଦ୍ଦେଶନା ଦେଇଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଶୈଳେନ୍ଦ୍ର ସାମନ୍ତରାୟ ଓ ଜସ୍ମିନ ରଥ । ମନୋଜ ମିଶ୍ର, ସୁକାନ୍ତ ରଥ, ରାକ୍ଷୀ ଦାଶ, ଶ୍ୱେତା ଆଚାର୍ଯ୍ୟ, ଆକାଶ, ବାପି, ମାମୁନି ବାରିକ ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ୨୦୨୨ ମସିହା ଅଗଷ୍ଟ ୧୪ ତାରିଖରେ ଏହି କଥାଚିତ୍ରଟି ତରଙ୍ଗ ଟିଭି ଓ ତରଙ୍ଗ ପ୍ଲସ୍‌ରେ ମୁକ୍ତିଲାଭ କରିଥିଲା ।

ଅଭିନୟ
 ଶୈଳେନ୍ଦ୍ର ସାମନ୍ତରାୟ - ଜିତ୍
 ଜସ୍ମିନ ରଥ - ଅନୁ
 ମନୋଜ ମିଶ୍ର - ପୋଲିସ ଅଧିକାରୀ
 ସୁକାନ୍ତ ରଥ - ଜିତ୍‌ର ବାପା
 ରାକ୍ଷୀ ଦାଶ - ଅନୁର ମା'
 ଶ୍ୱେତା ଆଚାର୍ଯ୍ୟ - ମହାବିଦ୍ୟାଳୟ ଅଧକ୍ଷା
 ଶୁଭ୍ରାଂଶୁ ନାୟକ - ଅନୁର ବାପା
 ଆକାଶ ହୋତା - ପିନା
 ବାପି
 ମାମୁନି ବାରିକ - ଜିତ୍‌ର ମା'
 ମନ୍ନତ ମଲ୍ଲିକ - କ୍ରିଷ୍ଣା
 ସର୍ବେଶ୍ୱର ସୁତାର - କଲେଜ ପିଅନ

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବନି-ଗୌରବ । ସୁମିତ ପଣ୍ଡା, ସତ୍ୟରଞ୍ଜନ ବଳ,ସ୍ଥିତ ପଟ୍ଟନାୟକ, ସନ୍ଦୀପ ପଣ୍ଡା ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ପପୁ ପମ ପମ, ଅର୍ପିତା ଚୌଧୁରୀ, ଗୌରବ ଆନନ୍ଦ, କୁଳଦୀପ ପଟ୍ଟନାୟକ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ଶ୍ରେଣୀ:ଓଟିଟିରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ତ୍ରିଲୋଚନ ସାହୁ

ତ୍ରିଲୋଚନ ସାହୁ (ଜନ୍ମ: ୮ ଅଗଷ୍ଟ ୧୯୯୦) ଜଣେ ଓଡ଼ିଆ ଲେଖକ ଓ କ୍ଷୁଦ୍ର ଚଳଚ୍ଚିତ୍ର ନିର୍ମାତା । ତାଙ୍କର ପ୍ରଥମ ପୁସ୍ତକ ଶେଷ ସ୍ୱପ୍ନ କେନ୍ଦ୍ର ସାହିତ୍ୟ ଏକାଡେମି, ନୂଆଦିଲ୍ଲୀଦ୍ୱାରା ପ୍ରକାଶ କରାଯାଇଅଛି ।  ସେ ପାଖାପାଖି ୩୦ଟି ତଥ୍ୟ ଭିତ୍ତିକ ଚଳଚ୍ଚିତ୍ର ଏବଂ କ୍ଷୁଦ୍ର ଚଳଚ୍ଚିତ୍ର ନିର୍ମାଣ କରିଛନ୍ତି ।

 ବ୍ୟକ୍ତିଗତ ଜୀବନ 
ତ୍ରିଲୋଚନ ୧୯୯୦ ମସିହାର ଅଗଷ୍ଟ ୮ ତାରିଖରେ କେନ୍ଦୁଝର ଜିଲ୍ଲାର ଫକିରପୁର ଗ୍ରାମରେ ଜନ୍ମ ଗ୍ରହଣ କରିଥିଲେ । ଫକିରପୁର ଉଚ୍ଚ ବିଦ୍ୟାଳୟରୁ ମାଟ୍ରିକ ପାସ କରିବା ପରେ ଆନନ୍ଦପୁର ମହାବିଦ୍ୟାଳୟରୁ +୨ ଓ ସ୍ନାତକ ହାସଲ କରିଛନ୍ତି । ପରବର୍ତ୍ତୀ ସମୟରେ ସେ ଉତ୍କଳ ବିଶ୍ୱବିଦ୍ୟାଳୟରୁ ମାଷ୍ଟର ଅଫ ଫାଇନାନ୍ସ ଆଣ୍ଡ କଣ୍ଟ୍ରୋଲ ଓ ଅର୍ଥନୀତିରେ ସ୍ନାତକୋତ୍ତର କରିଛନ୍ତି । ଯୁକ୍ତ ତିନି ଅର୍ଥନୀତି ଅନର୍ସରେ ଉତ୍ତର ଓଡ଼ିଶା ବିଶ୍ୱବିଦ୍ୟାଳୟରୁ ୨୦୧୦ ମସିହାରେ ଟପ୍ପର ହୋଇଥିଲେ । ବର୍ତ୍ତମାନ ସେ ଅର୍ଥନୀତିରେ ଗବେଷଣା କରୁଛନ୍ତି ।

 ସାହିତ୍ୟ ସର୍ଜନା 
ତାଙ୍କର ପ୍ରଥମ ଲେଖା ୨୩ ଅକ୍ଟୋବର ୨୦୦୬ରେ ପ୍ରଗତିବାଦୀରେ ପ୍ରକାଶ ପାଇଥିଲା । କେନ୍ଦ୍ର ସାହିତ୍ୟ ଏକାଡେମି ତରଫରୁ ୨୦୨୨ ମସିହାରେ ଦାର୍ଜିଲିଂରେ ଆୟୋଜିତ ପୂର୍ବାଞ୍ଚଳ ଯୁବ ଲେଖକ ସମ୍ମିଳନୀରେ ସେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ ।https://sahitya-akademi.gov.in/pdf/ERYWM-22-23-Oct-2022.pdf ଭାରତ ସରକାରଙ୍କ ସଂସ୍କୃତି ମନ୍ତ୍ରାଳୟ ଏବଂ ଶିକ୍ଷା ମନ୍ତ୍ରାଳୟଦ୍ୱାରା କଲିକତାରେ ଆୟୋଜିତ ଆନ୍ତର୍ଜାତିକ ସାହିତ୍ୟ ମହୋତ୍ସବରେ ମଧ୍ୟ ସେ ଓଡ଼ିଶାକୁ ପ୍ରତିନିଧିତ୍ୱ କରିଥିଲେ । ସେ ନେକ୍ସଟ ଇଣ୍ଡିଆ ଜର୍ନାଲ ଅଫ ସୋସିଆଲ ସାଇନ୍ସ ନାମକ ଏକ ଇଂରାଜୀ ପତ୍ରିକାର ସମ୍ପାଦକ ଭାବରେ କାର୍ଯ୍ୟ କରୁଛନ୍ତି । ୨୦୧୬ ଓ ୨୦୧୭ ମସିହାରେ ଓଡ଼ିଶା ରିଭ୍ୟୁରେ ତାଙ୍କ ରଚନା ପ୍ରକାଶ ପାଇଥିଲା ।

 ରଚନାବଳୀ 
 ଶେଷ ସ୍ୱପ୍ନ

 ସମ୍ମାନ ଓ ପୁରସ୍କାର 
 ପ୍ରଗତିବାଦୀ ସମ୍ବାଦପତ୍ରର ସମ୍ପାଦନା ମଣ୍ଡଳୀଠାରୁ ପ୍ରେରଣା ପତ୍ର ପ୍ରାପ୍ତ (୨୦୦୬)
ଅର୍ଥନୀତିରେ ଟପ୍ପର ପାଇଁ ପ୍ରଜ୍ଞାଶ୍ରୀ ସାଂସ୍କୃତିକ ପରିଷଦ, ଆନନ୍ଦପୁର ତରଫରୁ ପୁରସ୍କୃତ (୨୦୧୦)
 ଶହେ ସ୍ୱର ସମ୍ମାନ (୨୦୧୮)
 ଉଦୟରାଗ ସମ୍ମାନ (୨୦୧୯)
 ୟୁଥ ଉତ୍କଳ ସମ୍ମାନ (୨୦୧୯)
 ଉତ୍କଳ ସର୍ଟ ଫିଲ୍ମ ଫେଷ୍ଟିଭାଲର ବିଜେତା (୨୦୨୦)
 ପ୍ରକୃତି ବନ୍ଧୁ ପୁରସ୍କାର (୨୦୨୧), ଜଙ୍ଗଲ ଓ ପରିବେଶ ବିଭାଗ, ଓଡ଼ିଶା ସରକାର

ଆଧାର

ଶ୍ରେଣୀ:ଓଡ଼ିଆ ଲେଖକ
ଶ୍ରେଣୀ:ଓଡ଼ିଶାରେ ଜନ୍ମିତ ବ୍ୟକ୍ତି
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:୧୯୯୦ ଜନ୍ମ
ଶ୍ରେଣୀ:କେନ୍ଦୁଝର ଜିଲ୍ଲାର ଲୋକ
ଭବତାରିଣୀ ଶ୍ମଶାନପୀଠ କାଳୀ ମନ୍ଦିର

ଭବତାରିଣୀ ଶ୍ମଶାନପୀଠ କାଳୀ ମନ୍ଦିର ଏକ ଲୋକପ୍ରିୟ ହିନ୍ଦୁ ମନ୍ଦିର । ଏହା ପଶ୍ଚିମ ବଙ୍ଗର ପୂର୍ବ ମେଦିନୀପୁର (Purba Medinipur) ଜିଲ୍ଲାର ବାଲିଦାନଗ୍ରି (Balidangri) ସ୍ଥାନରେ ଅବସ୍ଥିତ । ଏହା ପନ୍ସକୁରା ବ୍ଲକର ବାଳୀଡାଙ୍ଗରୀ ପ୍ରାଥମିକ ସ୍କୁଲ ନିକଟରେ ଅବସ୍ଥିତ । ଏହି ମନ୍ଦିରର ପ୍ରତିଷ୍ଠିତ ଦେବୀ ହେଉଛନ୍ତି ଭବତାରିଣୀ କାଳୀ ଯିଏ ମା କାଳୀଙ୍କର ଏକ ଅବତାର ।

ଇତିହାସ  

ଏକଦା ଏହି ସ୍ଥାନ ଶ୍ମଶାନ ନିମନ୍ତେ ବ୍ୟବହୃତ ହେଉଥିଲା । ପ୍ରାୟ ୫୦ ବର୍ଷ ପୂର୍ବେ ଦେବୀ ମା ତାରିଣୀଙ୍କୁ ପ୍ରାଥମିକ ବିଦ୍ୟାଳୟର ପ୍ରଧାନ ଶିକ୍ଷକ ସ୍ୱର୍ଗତ ଭୂତନାଥ ପ୍ରଧାନ  ଓ ପରବର୍ତ୍ତୀ କାଳରେ ସ୍ୱର୍ଗତ ବିଷ୍ଣୁ ରାନା ନିଶାର୍ଦ୍ଧରେ ପ୍ରାର୍ଥନା କରିବାକୁ ଲାଗିଲେ । ଅବଶେଷରେ ଶ୍ରୀ ପରାନା ରାନ୍ନା  ଏହାକୁ ଏକ ପବିତ୍ର ପର୍ବରେ ଉତ୍ସବ ପାଳନ ସ୍ଥାନରେ ପରିଣତ କରିବାକୁ ଆପ୍ରାଣ ପ୍ରଚେଷ୍ଟା କରିଥିଲେ ।

ସ୍ଥାପତ୍ୟ 

ଏହି ମନ୍ଦିର ୧୯୯୪ ମସିହାରେ ତିଆରି ହୋଇଥିଲା । 
    
ପର୍ବପର୍ବାଣି  
ଏଠାରେ ରଥ ଯାତ୍ରା ଓ ହିନ୍ଦୁ ବିବାହ କରାଯାଏ ।  
  
ଆଧାର

     
ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
କିଛି କହିବାର ଅଛି

କିଛି କହିବାର ଅଛି ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ସୀତାରାମ ଅଗ୍ରୱାଲ ଓ ନମିତା ଅଗ୍ରୱାଲ । ଅନ୍ତର୍ଯ୍ୟାମି ସରଘରିଆ ଏହି କଥାଚିତ୍ରଟିର ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ତାପସ ସରଘରିଆ । ସଙ୍ଗୀତକାର ପ୍ରେମ ଆନନ୍ଦ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ସିଦ୍ଧାନ୍ତ ମହାପାତ୍ର ଓ ରିୟା ଦେ । ହରିହର ମହାପାତ୍ର, ପ୍ରଦ୍ୟୁମ୍ନ ଲେଙ୍କା, ପ୍ରିୟଙ୍କା ମହାପାତ୍ର ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟି ୨୦୨୨ ମସିହାର ଅଗଷ୍ଟ ମାସ ୧୫ ତାରିଖରେ ସିଦ୍ଧାର୍ଥ ଟିଭିରେ ମୁକ୍ତିଲାଭ କରିଥିଲା ।

ଅଭିନୟ
 ସିଦ୍ଧାନ୍ତ ମହାପାତ୍ର
 ରିୟା ଦେ
 ହରିହର ମହାପାତ୍ର
 ପ୍ରଦ୍ୟୁମ୍ନ ଲେଙ୍କା
 ପ୍ରିୟଙ୍କା ମହାପାତ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ପ୍ରେମ ଆନନ୍ଦ । ଗୀତିକାର ସୁବ୍ରତ ସ୍ୱାଇଁ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ନିବେଦିତା, ଗୌରବ ଆନନ୍ଦ, ଅସୀମା ପଣ୍ଡା ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ବାଇଗଣବାଡ଼ି କାଳୀ ମନ୍ଦିର

ବାଇଗଣବାଡ଼ି କାଳୀ ମନ୍ଦିର ଭାରତର ପଶ୍ଚିମ ବଙ୍ଗ ପ୍ରଦେଶର ପୂର୍ବ ମେଦିନାପୁର ଜିଲ୍ଲାରେ ଥିବା ବେଗୁନବାଡ଼ିର (Begunbari|)  ଏକ ଲୋକପ୍ରିୟ ହିନ୍ଦୁ ମନ୍ଦିର ଅଟେ । ଏହା ପାନଶୁକ୍ରା ବ୍ଲକର ଖିରାଇ ରେଳ ଷ୍ଟେସନ ନିକଟରେ ଅବସ୍ଥିତ । କଂଶବତୀ ନଦୀର ପଶ୍ଚିମ କୂଳରେ ଅବସ୍ଥିତ । ଏହି ମନ୍ଦିରର ପ୍ରତିଷ୍ଟିତ ଦେବୀ ହେଉଛନ୍ତି 
ଶାସନ କାଳୀ ଯିଏ କାଳୀଙ୍କର ଏକ ଅବତାର ଅଟନ୍ତି ।

ଇତିହାସ  

ଜନଶ୍ରୁତି ଅନୁସାରେ ହିନୁ ଡୁଙ୍ଗ ଓ ଦିନୁ ଡୁଙ୍ଗ ନାମକ ଦୁଇ ଭାଇ ଥିଲେ । ଗରିବ ପରିବାରର ସେହି ଦୁଇ ଭାଇ ରାଜା ରାଜନାରାୟଣ ରାୟଙ୍କ (୧୭୫୬-୧୭୭୦) ଦରବାରର ଦୁଇ ମଲ୍ଲ ଯୋଦ୍ଧା ଥିଲେ । ସେହି ସମୟରେ କଲେରା ରୋଗ ବ୍ୟାପିଥିବାରୁ ଦୁଇ ଭାଇ ରୋଗରେ ପୀଡ଼ିତ ହୋଇଗଲେ । ଦୁହେଁ ମା କାଳୀଙ୍କୁ ରୋଗ ଭଲ କରି ଦେବାକୁ ପ୍ରାର୍ଥନା କରିବାକୁ ଲାଗିଲେ ଓ ଭଲ ହେବା ପରେ ତାଙ୍କର ପୂଜା ଅର୍ଚ୍ଚନା କରିବାକୁ ପ୍ରତିଜ୍ଞା କଲେ । କିଛି ଦିନ ଉପରାନ୍ତେ ଦୁହେଁ ଆରୋଗ୍ୟ ହୋଇଗଲେ । ସେମାନଙ୍କର ମନ୍ଦିର ତୋଳେଇବାର ଶକ୍ତି ବା ସାମର୍ଥ୍ୟ ନଥିଲା ଓ ସେଠି ନିମନ୍ତେ କୌଣସି ବନ୍ଦବୋସ୍ତ ମଧ୍ୟ କରିପାରିଲେନି ।

ସେହି ଦୁଇ ଭାଇ ବାଗଡ଼ି ଜାତିର ଲୋକ ଥିଲେ । ପରମ୍ପରାକ୍ରମେ ସେମାନେ ଶିକାରୀ ଓ ସଂଗ୍ରହକାରୀ ଥିଲେ । ସେମାନେ ବ୍ରିଟିଶ ଭାରତର (British India.) ଏକ ମୂଖ୍ୟ ଯୋଦ୍ଧା ଜାତିର ଲୋକ ଥିଲେ ।  ଇଂରେଜ ଶାସନ କାଳରେ ବାଗଡ଼ି ଦଳମାନେ ଅପରାଧିକ କାରବାରରେ ଲିପ୍ତ ରହୁଥିବାରୁ ବ୍ରିଟିଶ ସରକାର ସେମାନଙ୍କୁ ଅପରାଧୀ ଗୋଷ୍ଠୀ ଭାବରେ ଘୋଷଣା କରିଥିଲେ । 

ସେହି ଦୁଇ ଭାଇ ତାଙ୍କର ମାନସିକ ପୂରଣ କରିବାକୁ ଡଳାୟତିର ଆଶ୍ରା ନେଲେ । ସେହି ଦୁଇ ଭାଇଙ୍କ ସ୍ମୃତିରେ ପୂଜା ପୂର୍ବରୁ ଏକ ଔପଚାରିକ ଡକାୟତି ସମ୍ପନ୍ନ କରାଯାଏ । ପ୍ରଥମ ପୂଜା ବାଇଗଣ ବାଡ଼ିରେ କରାଯାଇଥିବାରୁ ବାଇଗଣବାଡ଼ି କାଳୀ ପୂଜା କୁହାଯାଏ ।

ସ୍ଥାପତ୍ୟ 
ମୂଳ ମନ୍ଦିର ନଷ୍ଟ ହୋଇଯିବା ପରେ ଦକ୍ଷିଣେଶ୍ୱର କାଳୀ ମନ୍ଦିର ଭଳି ଏହି ମନ୍ଦିର ତିଆରି ହୋଇଛି ।

ପର୍ବପର୍ବାଣି 
ପ୍ରତି ବର୍ଷ ଜୁନ ମାସରେ ଜ୍ୟୋଇଶୋ ଉତ୍ସବ ପାଳନ କରାଯାଏ । ସେହି ଉତ୍ସବରେ ସବଙ୍ଗର ମତ (Mat), ଖେଳଣା, ଖାଦ୍ୟ ଓ ଘରକରଣା ଦ୍ରବ୍ୟ ମିଳେ । ସହସ୍ରାଧିକ ଲୋକ ଏହି ମେଳାରେ ସମବେତ ହୁଅନ୍ତି ।
  
ଆଧାର 
 
   
ଶ୍ରେଣୀ:ପଶ୍ଚିମ ବଙ୍ଗର ହିନ୍ଦୁ ମନ୍ଦିର
ମାରିଚୀ

ମାରିଚୀ (ସଂସ୍କୃତ: मारीची, ଶବ୍ଦାର୍ଥ: ଆଲୋକିତ।; ଚାଇନିଜ: 摩利支天; ପିନିନ: Mólìzhītiān; ଜାପାନୀ: Marishiten) ଜଣେ ବୌଦ୍ଧ ଦେବ କିମ୍ବା ଦେବୀ ଏବଂ ଆଲୋକ ଏବଂ ସୂର୍ଯ୍ୟ ସହିତ ଜଡ଼ିତ ଜଣେ ବୋଧିସତ୍ତ୍ୱ | ଅଧିକାଂଶ ଐତିହାସିକ ଆକଳନ ଅନୁସାରେ ମାରିଚୀ ଜଣେ ଦେବୀ କିନ୍ତୁ କେତେକ ଅଞ୍ଚଳରେ ତାଙ୍କୁ ଜଣେ ଦେବତା ଭାବରେ ଚିତ୍ରଣ କରାଯାଇଛି । ପୂର୍ବ ଏସିଆରେ ସେ ଯୋଦ୍ଧା ବର୍ଗଙ୍କଦ୍ୱାରା ମଧ୍ୟ ସମ୍ମାନ ପାଇଥାନ୍ତି | ତାଙ୍କୁ ସାଧାରଣତଃ ଏକାଧିକ ବାହୁଥାଇ ଏବଂ ସେ ଏକ ବାରହା କିମ୍ବା ପୁରୁଷ ଘୁଷୁରୀ ଚଢ଼ୁଥିବା କିମ୍ବା ସାତଟି ଘୋଡ଼ା ବା ସାତଟି ବାରହା ଟଣା ଏକ ଜଳନ୍ତା ରଥ ଚଢ଼ୁଥିବା ଚିତ୍ରଣ କରାଯାଇଥାଏ | ତାଙ୍କର ଗୋଟିଏ ମୁଣ୍ଡ କିମ୍ବା ତିନିରୁ ଛଅ ମଧ୍ୟରେ ମୁଣ୍ଡ ଓ ସେଥିରୁ ଗୋଟିଏ ବାରହା ଆକୃତିର । ପୂର୍ବ ଏସିଆର କିଛି ଅଂଶରେ ତାଙ୍କର ବିକଟାଳ ରୂପ ମଧ୍ୟରୁ କେତେକରେ ସେ ଖପୁରୀ ମାଳ ପିନ୍ଧିଥିବା ଦେଖିବାକୁ ମିଳେ । କିଛି ମୂର୍ତ୍ତିରେ ସେ ଏକ ପଦ୍ମ ଉପରେ ବସିଥାନ୍ତି ।

 ଆଧାର 

ଶ୍ରେଣୀ:ବୌଦ୍ଧ ଧର୍ମ
ଏଇ ରାକ୍ଷୀ ତୋ' ରକ୍ଷା କବଚ

ଏଇ ରାକ୍ଷୀ ତୋ' ରକ୍ଷା କବଚ ୨୦୨୨ ମସିହାରେ ଦୂରଦର୍ଶନରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ଅଭିନେତ୍ରୀ ଲିପ୍ସା ମିଶ୍ର ଓ କ୍ଷୀରୋଦ ପଟ୍ଟନାୟକ । ସଞ୍ଜୟ ନାୟକ ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ । ସଙ୍ଗୀତକାର ବୈଦ୍ୟନାଥ ଦାଶ ଏହି କଥାଚିତ୍ରଟିର ସ୍ୱର ସଂଯୋଜନା କରିଥିଲେ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ରିଶି ଓ ଅନନ୍ୟା । ରାଜଦୀପ, ବିକ୍ରମ, ସୋନାକ୍ଷୀ, ସ୍ୱରାଜ ପତି ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଅଗଷ୍ଟ ୨୧ ତାରିଖରେ ଜୀ ସାର୍ଥକରେ ମୁକ୍ତିଲାଭ କରିଥିଲା ।

ଅଭିନୟ
 ପ୍ରଦୀପ କୁମାର ସାହୁ (ରିସି)
 ରାଜଦୀପ
 ବିକ୍ରମ ମହାନ୍ତି
 ଅନନ୍ୟା
 ସୋନାକ୍ଷୀ
 ସ୍ୱରାଜ ପତି

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ବୈଦ୍ୟନାଥ ଦାଶ । ନିହାରି ପ୍ରିୟଶିଷ ଓ ଶୁଭ ଦାସ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । କୁମାର ବାପି, ଅନ୍ତରା ଚକ୍ରବର୍ତ୍ତୀ, ହ୍ୟୁମାନ ସାଗର, ନେହା ନିହାରିକା, ଶୀତଲ କବି, ଶୁଭାଶିଷ ସାହୁ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌
ଶ୍ରେଣୀ:ଦୂରଦର୍ଶନରେ ମୁକ୍ତିଲାଭ କରିଥିବା ଓଡ଼ିଆ କଥାଚିତ୍ର
ନିୟୋଜିତ ତାପମାତ୍ରା ପରିଚାଳନା

ନିୟୋଜିତ ତାପମାତ୍ରା ପରିଚାଳନା (TTM ), ପୂର୍ବ ନାମ ଥେରାପିଉଟିକ ହାଇପୋଥର୍ମିଆ, ଶରୀର ତାପମାତ୍ରାକୁ ଏକ ନିର୍ଦ୍ଦିଷ୍ଟ ସମୟ ପର୍ଯ୍ୟନ୍ତ ବଜାୟ ରଖିବା ପାଇଁ ଏକ ସକ୍ରିୟ ପ୍ରୟାସକୁ ବୁଝାଏ । ପୂର୍ବରୁ ହୃଦ୍‌‌ରୋଧ ହେବା ସମୟରେ ନିମ୍ନ ତାପମାତ୍ରା ରଖିବା ବ୍ୟବହୃତ ହେଉଥିଲା ।  ଅଧିକ ପ୍ରମାଣରେ ଦେଖାଗଲା ଏହା ଶରୀରର ସାଧାରଣ ତାପମାତ୍ରା ବଜାୟ ରଖିବା ଅପେକ୍ଷା ଅଧିକ କିଛି ଭଲ ନୁହେଁ ।  ନବଜାତ ଶିଶୁମାନଙ୍କର ହାଇପୋକ୍ସିକ ଇସକେମିକ ଏନସେଫାଲୋପାଥି କ୍ଷେତ୍ରରେ  କେତେକ ପ୍ରମାଣ ସହିତ ଏହାର ବ୍ୟବହାରକୁ କେତେକ ସମର୍ଥନ ମିଳୁଛି । ନିମ୍ନଲିଖିତ ଆଘାତଜନିତ ମସ୍ତିଷ୍କ ଆଘାତ ଅସ୍ପଷ୍ଟ ଲାଭଦାୟକ ଅଟେ | 

ଶରୀରକୁ ନିମ୍ନ ତାପମାତ୍ରାରେ ରଖିବାର ଜଟିଳତା ମଧ୍ୟରେ ସ୍ୱଳ୍ପ ହୃଦ୍‌ଗତି ହାର, ନିମ୍ନ ରକ୍ତ ଶର୍କରା ସ୍ତର, ଚର୍ମ ଭାଙ୍ଗିବା, ନିମ୍ନ ରକ୍ତଚାପ ମାତ୍ରା ଏବଂ ସେପସିସ୍ ଅନ୍ତର୍ଭୁକ୍ତ ହୋଇପାରେ । ତାପମାତ୍ରା ହ୍ରାସ ଅନେକ ଉପାୟରେ ସମ୍ପନ୍ନ ହୋଇପାରେ ଯେପରିକି ଥଣ୍ଡା କମ୍ବଳ, ଥଣ୍ଡା ହେଲମେଟ, ଥଣ୍ଡା କ୍ୟାଥେଟର, ବରଫ ପ୍ୟାକ୍ ଏବଂ ଶୀତଳ ଶିରାଭ୍ୟନ୍ତର ତରଳ ପଦାର୍ଥ ବ୍ୟବ‌ହାର କରି ହୁଏ । ପ୍ରାଚୀନ ମିଶରର ଲୋକମାନଙ୍କ  ସମୟରେ ଏହାର ବ୍ୟବହାର ହେଉଥିଲା ଏବଂ ଏହା ପ୍ରାୟ ଖ୍ରୀଷ୍ଟପୂର୍ବ ୪୦୦ରେ ହିପୋକ୍ରେଟସ ଏହାର ବର୍ଣ୍ଣନା କରିଥିଲେ । ଏହାର ବ୍ୟବହାରର ପ୍ରଥମ ବୈଜ୍ଞାନିକ ପ୍ରମାଣ ୧୯୪୩ ମସିହାରେ ଟେମ୍ପଲ ଫାଏ ନାମକ ବ୍ୟକ୍ତିଙ୍କଦ୍ୱାରା ପ୍ରକାଶିତ ହୋଇଥିଲା । ୧୯୯୦ ଦଶକରେ ହୃଦ୍‌‌ପାତ ପରେ ଏହି ଉପାୟର କିଛି ଉପକାର ମିଳିଥିବା ଜଣାଗଲା ।

 ଆଧାର 

ଶ୍ରେଣୀ:ଚିକିତ୍ସା ବିଜ୍ଞାନ
Category:Translated from MDWiki
ମାୟାବୀ (ଓଡ଼ିଆ କଥାଚିତ୍ର)

ମାୟାବୀ ୨୦୨୨ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର । ଏହି କଥାଚିତ୍ରଟିର ପ୍ରଯୋଜନା କରିଥିଲେ ତପନ ଦାଶ । ଦିଲ୍ଲୀପ ଚୌଧୁରୀ ଏହି କଥାଚିତ୍ରଟିର କାହାଣୀ, ଚିତ୍ରନାଟ୍ୟ ଓ ସଂଳାପ ରଚନା କରିଥିଲେ । ଏହି କଥାଚିତ୍ରଟିର ନିର୍ଦ୍ଦେଶନା ଦେଇଥିଲେ ସୁଧାଂଶ ମୋହନ ସାହୁ ।

ଏହି କଥାଚିତ୍ରଟିର ମୁଖ୍ୟ ଭୂମିକାରେ ଅଭିନୟ କରିଥିଲେ ଅମ୍ଳାନ ଦାସ ଓ ଭୂମିକା ଦାଶ । ଆର୍ଲିନ ଅଙ୍କିତା, ମୌବନି ସରକାର, ଅଲିଭା, ସ୍ନେହା, ଆଶୁତୋଷ, କୁନାଲ, ଚକ୍ରଧର, ପ୍ରଶାନ୍ତ ପାତ୍ର ଆଦି କଳାକାରମାନେ ଏହି କଥାଚିତ୍ରଟିର ବିଭିନ୍ନ ଭୂମିକାରେ ଅଭିନୟ କରିଥିଲେ । ଏହି କଥାଚିତ୍ରଟିର ୨୦୨୨ ମସିହାର ଅଗଷ୍ଟ ୨୬ ତାରିଖରେ ପ୍ରେକ୍ଷାଳୟରେ ମୁକ୍ତିଲାଭ କରିଥିଲା ।

ଅଭିନୟ
 ଅମ୍ଳାନ ଦାସ
 ଭୂମିକା ଦାଶ
 ଆର୍ଲିନ ଅଙ୍କିତା
 ମୌବନି ସରକାର
 ଅଲିଭା
 ସ୍ନେହା
 ଆଶୁତୋଷ
 କୁନାଲ
 ଚକ୍ରଧର
 ପ୍ରଶାନ୍ତ ପାତ୍ର

କାହାଣୀ

ଗୀତ ଏବଂ ସଙ୍ଗୀତ
ଏହି କଥାଚିତ୍ରଟିର ସଙ୍ଗୀତ ନିର୍ଦ୍ଦେଶନା ଦେଇଥିଲେ ଯଜ୍ଞ ଦାଶ । ଦିଲ୍ଲୀପ ଚୌଧୁରୀ, ଯଶୋବନ୍ତ ଦାଶ ଆଦି ଗୀତିକାରମାନେ ଏହି କଥାଚିତ୍ରଟିର ଗୀତ ରଚନା କରିଥିଲେ । ଇରା ମହାନ୍ତି, ଅନନ୍ତ ଭରଦ୍ୱାଜ, ପ୍ରଫୁଲ୍ଲ ଚନ୍ଦ୍ର ପଣ୍ଡା, ସୋହିନୀ ମିଶ୍ର, ସତ୍ୟଜିତ ପ୍ରଧାନ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ । 

ଗୀତ

ଆଧାର

ବାହାର ଆଧାର
 

ଶ୍ରେଣୀ:୨୦୨୨ର ଓଡ଼ିଆ କଥାଚିତ୍ର‌